b'\n_START_ARTICLE_\n\xc4\x8coga Zanbil\n_START_SECTION_\nZgodovina in znamenitosti\n_START_PARAGRAPH_\n\xc4\x8coga Zanbil je zgradil elamitski kralj Unta\xc5\xa1 Napiri\xc5\xa1a (1275.-1240. pr. n. \xc5\xa1t.) okoli 1250. pr. n. \xc5\xa1t. v \xc4\x8dast boga In\xc5\xa1u\xc5\xa1inaka, za\xc5\xa1\xc4\x8ditnika mesta Suze. Najverjetneje ni bil nikoli naseljen, razen sve\xc4\x8denikov in njihove slu\xc5\xbein\xc4\x8dadi. Nekateri znanstveniki verjamejo, da je zaradi mnogih verskih zgradb v \xc4\x8cogi Zanbilu dal kralj Unta\xc5\xa1 narediti novo versko sredi\xc5\xa1\xc4\x8de, ki bi zamenjalo Suzo in v katerem bi se \xc4\x8dastili bogovi iz ni\xc5\xbeinskih in planinskih delov njegovega kraljestva._NEWLINE_Kompleks \xc5\xa1\xc4\x8ditijo trije koncentri\xc4\x8dni obro\xc4\x8di zidov, ki ustvarjajo podro\xc4\x8dje, ki ga danes imenujemo \xc2\xbbmestne \xc4\x8detrti\xc2\xab. Notranje podro\xc4\x8dje (temenos) je sveto in sredi\xc5\xa1\xc4\x8de mesta, ki ga zavzema velik zigurat zgrajen preko starej\xc5\xa1ega templja s skladi\xc5\xa1\xc4\x8dem, ki ga je tudi dal zgraditi Unta\xc5\xa1-Napiri\xc5\xa1a. Zigurat je najbolje ohranjen in najve\xc4\x8dji od vseh mezopotamskih ziguratov. Danes je visok samo 25 m, ker sta dve zgornji eta\xc5\xbei uni\xc4\x8deni, s katerima bi imel vi\xc5\xa1ino okoli 60 m. Za razliko od mezopotamskih ziguratov, ki so imeli obi\xc4\x8dajno tri odprta stopni\xc5\xa1\xc4\x8da, je ta imel samo eno nadkrito z oboki tako da se tempelj na vrhu ni mogel videti od spodaj._NEWLINE_Srednje podro\xc4\x8dje vsebuje 11 templjev manj\xc5\xa1ih bo\xc5\xbeanstev, a verjamejo, da jih je bilo planiranih zgraditi 22. Po kraljevi smrti so njegovi nasledniki ta kompleks zapustili. Ovalni zid, ki je obkro\xc5\xbeal to podro\xc4\x8dje, je med njim in tretjim, zunanjim podro\xc4\x8djem omejeval velik prazen prostor._NEWLINE_Zunanje podro\xc4\x8dje je bilo mesto treh kraljevih pala\xc4\x8d, malega templja z velikim dvori\xc5\xa1\xc4\x8dem na mestnih vratih, ter pokopali\xc5\xa1\xc4\x8de s petimi podzemnimi kraljevskimi grobnicami. Obkro\xc5\xbeeno s trapezastim zidom in bi moralo biti zapolnjeno s stanovanjskimi zgradbami, ki niso bile zgrajene, o tem pri\xc4\x8da tiso\xc4\x8de neizkori\xc5\xa1\xc4\x8denih opek. Za preskrbo z vodo je bila vnaprej zgrajena cisterna, od katere je do mesta vodilo devet zaprtih kanalov, napajala pa se je z vodo preko 50 km dolgega kanala, ki je tekel proti goram._NEWLINE_Kompleks je naposled uni\xc4\x8dil asirski kralj Asurbanipal leta 640. pr. n. \xc5\xa1t.._NEWLINE_Arheolog Roman Ghirshman je raziskoval to lokacijo \xc5\xa1estkrat med letoma 1951 do 1961.  Takrat je na\xc5\xa1el veliko \xc5\xa1tevilo skulptur, glavic \xc5\xbeivali in amuletov, ter ostanke dveh plo\xc5\xa1\xc4\x8d iz slonove kosti.'